Source: https://szolnokitorvenyszek.birosag.hu/20140512/tajekoztatas-buntetes-vegrehajtasi-ugyekben
Timestamp: 2019-04-25 15:03:57
Document Index: 22320625

Matched Legal Cases: ['Pf. 1046', 'bíróság ', 'Pf.1046', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Tájékoztatás büntetés-végrehajtási ügyekben | Szolnoki Törvényszék
Megjelenés ideje: 2014. május 12., 13:28
a Szolnoki Törvényszék büntetés-végrehajtási irodájának hatáskörébe tartozó ügyekről:
elveszett, vagy otthon maradt, a büntetés-végrehajtási csoport által kiadott felhívás pótlása,
név-, és lakcímváltozás bejelentése,
pénzbüntetés befizetésének igazolása,
a büntetés-végrehajtási intézetben tartózkodó elítélt pénzbüntetése befizetésének igazolása,
büntetés-végrehajtási bíró által átváltoztatott közérdekű munkában halasztási kérelem beadása,
büntetés-végrehajtási bíró által átváltoztatott pénzbüntetésben halasztási kérelem beadása,
felügyelet nélkül maradó kiskorú gyermek, gondozott személy bejelentése,
felügyelet nélkül maradó vagyon, lakás biztonságba helyezése iránti kérelem,
büntetés-végrehajtási intézetbe történő bevonulással kapcsolatos tájékoztatás, ügyintézés,
közérdekű munka átváltoztatásával kapcsolatos kérelmek, igazolások beadása,
közérdekű munka végrehajtási ügyben pártfogó felügyelő határozata elleni fellebbezés beadása,
elévülés megállapítása iránti kérelem beadása.
NEM a Szolnoki Törvényszék büntetés-végrehajtási csoportjának hatáskörébe tartozó ügyek:
az elítélt melyik büntetés-végrehajtási intézetben tölti szabadságvesztés büntetését és meddig (illetékes: a Büntetés-végrehajtás Országos Parancsnokságának (továbbiakban: BVOP) írásos megkeresése –1245 Budapest V. kerület, Pf. 1046.),
a rendőrség által elfogott hozzátartozó holléte (illetékes: az illetékes rendőrkapitányság ügyelete),
igazolás kiadása családi pótlékhoz vagy gyermekvédelmi támogatáshoz a büntetés-végrehajtási intézetben töltött időről (illetékes: járásbíróság büntető lajstrom, BVOP írásban -1245 Budapest V. kerület, Pf.1046.),
rendőrségi kihallgatáshoz vagy elszállításhoz engedély kiadása (illetékes: előzetes letartóztatott esetén járásbíróság büntető lajstrom vagy törvényszék büntető lajstrom; jogerős elítélt esetén a járási ügyészség),
szabadságvesztéssel kapcsolatos halasztási, perújítási, kegyelmi kérelem (illetékes: járásbíróság büntető lajstrom vagy törvényszék büntető lajstrom),
összbüntetésbe foglalás iránti kérelem (illetékes: járásbíróság büntető lajstrom),
pénzbüntetésre vonatkozó részletfizetési és halasztási kérelem (illetékes: járásbíróság büntető lajstrom),
ügyészség, illetőleg bíróság által kiszabott rendbírságra vonatkozó részletfizetési, halasztási kérelem (járásbíróság B. lajstrom, járási ügyészség),
szabálysértési ügyben kiszabott pénzbírsággal, közérdekű munkával, elzárással kapcsolatos ügyek (illetékes: járásbíróság B. lajstrom vagy a szabálysértést kiszabó rendőrség, illetőleg önkormányzat szabálysértési osztálya),
közérdekű munka büntetés esetében munkahely kijelölésével, terhesség, gyermekgondozási díj bejelentésével, foglalkoztathatósági orvosi vizsgálat beszerzésével, megváltozott egészségi állapot bejelentésével, munkavégzés akadályának bejelentésével kapcsolatban (illetékes: Kormányhivatal Pártfogói Szolgálata – Szolnok, Ady E. u. 35-37.)